CELEX: 
Language: sk
Date: 2019-12-17 00:00:00
Title: DELEGOVANÁ SMERNICA KOMISIE (EÚ) …/… ktorou sa na účely prispôsobenia vedeckému a technickému pokroku mení príloha IV k smernici Európskeho parlamentu a Rady 2011/65/EÚ, pokiaľ ide o výnimku týkajúcu sa používania kadmia v určitých snímacích elektrónkach videokamier odolných voči žiareniu

EURÓPSKA
                            KOMISIA

                                                    V Bruseli 17. 12. 2019
                                                    C(2019) 9071 final

                     DELEGOVANÁ SMERNICA KOMISIE (EÚ) …/…

                                       z 17. 12. 2019,

      ktorou sa na účely prispôsobenia vedeckému a technickému pokroku mení príloha IV
     k smernici Európskeho parlamentu a Rady 2011/65/EÚ, pokiaľ ide o výnimku týkajúcu
       sa používania kadmia v určitých snímacích elektrónkach videokamier odolných voči
                                            žiareniu

                                 (Text s významom pre EHP)

SK                                                                                        SK
 ---pagebreak---                                           DÔVODOVÁ SPRÁVA

     1.      KONTEXT DELEGOVANÉHO AKTU
     Touto delegovanou smernicou Komisie sa na účely prispôsobenia technickému pokroku mení
     príloha IV k smernici Európskeho parlamentu a Rady 2011/65/EÚ o obmedzení používania
     určitých nebezpečných látok v elektrických a elektronických zariadeniach (prepracované
     znenie)1 (ďalej len „smernica RoHS 2“), pokiaľ ide o výnimku týkajúcu sa špecifických
     použití kadmia.
     Smernicou RoHS 2 sa obmedzuje používanie určitých nebezpečných látok v elektrických a
     elektronických zariadeniach, ako sa stanovuje v jej článku 4. Smernica nadobudla účinnosť
     21. júla 2011.
     V súčasnosti sa v prílohe II k smernici RoHS 2 uvádzajú tieto obmedzované látky: olovo,
     ortuť, kadmium, šesťmocný chróm, polybrómované bifenyly (PBB), polybrómované
     difenylétery (PBDE), bis(2-etylhexyl)-ftalát (DEHP), benzyl-butyl-ftalát (BBP), dibutyl-ftalát
     (DBP), diizobutyl-ftalát (DIBP). V prílohách III a IV k smernici RoHS 2 sa nachádza zoznam
     materiálov a komponentov elektrických a elektronických zariadení (ďalej len „EEZ“) na
     špecifické použitia, ktoré sú vyňaté z obmedzenia podľa článku 4 ods. 1 smernice RoHS 2.
     V článku 5 sa stanovuje prispôsobenie príloh III a IV vedeckému a technickému pokroku
     (zaradenie, predĺženie platnosti, zmena a odňatie výnimiek). Podľa článku 5 ods. 1 písm. a) sa
     výnimky zaradia do príloh III a IV len vtedy, ak sa tým neoslabí ochrana životného prostredia
     a zdravia stanovená v nariadení (ES) č. 1907/20062 a pokiaľ je splnená ktorákoľvek z týchto
     podmienok: ich odstránenie alebo nahradenie pomocou zmien dizajnu alebo materiálmi
     a komponentmi, ktoré si nevyžadujú žiadne materiály ani látky uvedené v prílohe II, je z
     vedeckého alebo technického hľadiska neuskutočniteľné, nie je zabezpečená spoľahlivosť
     náhrad alebo celkové negatívne vplyvy na životné prostredie, zdravie a bezpečnosť
     spotrebiteľov spôsobené nahradením pravdepodobne prevážia nad celkovými prínosmi, ktoré
     z daného nahradenia vyplývajú pre životné prostredie, zdravie a bezpečnosť spotrebiteľov.
     V článku 5 ods. 1 sa okrem toho stanovuje, že Európska komisia (ďalej len „Komisia“) zaradí
     do zoznamov v prílohách III a IV materiály a komponenty EEZ na špecifické použitia
     prostredníctvom jednotlivých delegovaných aktov v súlade s článkom 20. V článku 5 ods. 3 a
     prílohe V je stanovený postup predkladania žiadostí o udelenie, predĺženie platnosti alebo
     odňatie výnimky.

     2.      KONZULTÁCIE PRED PRIJATÍM AKTU
     Od uverejnenia smernice RoHS 2 Komisia dostala viacero3 žiadostí od hospodárskych
     subjektov o udelenie nových výnimiek i predĺženie platnosti tých existujúcich v súlade s
     ustanoveniami článku 5 ods. 3 a prílohy V.
     Komisii bola v decembri 2015 doručená žiadosť o novú výnimku týkajúcu sa používania
     kadmia vo videokamerách určených na používanie v prostrediach vystavených ionizujúcemu
     žiareniu s dávkou presahujúcou 100 Gy/h a s celkovou dávkou presahujúcou 100 kGy, so
     stredovým rozlíšením vyšším ako 450 televíznych riadkov (žiadosť č. A-2016).
     V záujme vyhodnotenia žiadosti o výnimku Komisia začala štúdiu na účely vykonania
     potrebného technického a vedeckého posúdenia, ktorého súčasťou bola aj otvorená

     1
            Ú. v. EÚ L 174, 1.7.2011, s. 88.
     2
            Ú. v. EÚ L 396, 30.12.2006, s. 1.
     3
            Zoznam sa nachádza tu: http://ec.europa.eu/environment/waste/rohs_eee/adaptation_en.htm

SK                                                      1                                             SK
 ---pagebreak---      internetová konzultácia so zainteresovanými stranami zameraná na predmetné použitie, ktorá
     trvala osem týždňov4. Počas konzultácie so zainteresovanými stranami bol predložený jeden
     príspevok.
     Záverečná správa obsahujúca posúdenie žiadosti bola uverejnená na webovej stránke5 a
     zainteresované strany o nej boli upovedomené.
     Na stretnutí expertov 22. septembra 2017 Komisia následne uskutočnila konzultácie so
     skupinou expertov z členských štátov pre delegované akty podľa smernice RoHS 2. Experti
     súhlasili s predloženým návrhom, pričom veľká skupina expertov sa k nemu nevyjadrila. V
     súlade s usmerneniami pre lepšiu právnu reguláciu bol návrh delegovanej smernice
     uverejnený na portáli pre lepšiu právnu reguláciu počas obdobia štyroch týždňov, aby sa
     získala spätná väzba verejnosti. Neboli doručené žiadne pripomienky. Boli vykonané všetky
     potrebné opatrenia týkajúce sa výnimiek z obmedzenia používania látok podľa článku 5 ods. 3
     až 76. Všetky činnosti boli oznámené Rade aj Európskemu parlamentu.
     V záverečnej správe sa poukázalo najmä na tieto technické informácie a posúdenie:
            Videokamery odolné voči žiareniu sa používajú na inšpekčné činnosti a činnosti
             všeobecného dohľadu v jadrových elektrárňach, ako aj v zariadeniach na spracovanie
             odpadu z jadrového paliva. Na zabezpečenie odolnosti týchto kamier voči vysokej
             úrovni žiarenia, ktorá je pre tieto zariadenia príznačná, a dostatočnej úrovne
             optického výkonu sú potrebné špeciálne snímacie elektrónky s vrstvou obsahujúcou
             58,7 hmotnostných % kadmia.
            V súčasnosti nie sú na trhu dostupné žiadne alternatívy bez obsahu kadmia, ktoré by
             poskytli potrebnú kombináciu optického výkonu a dostatočnej odolnosti voči
             žiareniu.
     Použitia, ktorých sa týka žiadosť o výnimku, patria do kategórie 9 7; žiadosť o výnimku sa
     preto týka prílohy IV k smernici 2011/65/EÚ. Z výsledkov hodnotenia vyplýva, že v súlade s
     článkom 5 smernice 2011/65/EÚ by sa touto konkrétnou výnimkou neoslabila ochrana
     životného prostredia a zdravia stanovená v nariadení (ES) č. 1907/2006 (REACH). Žiadosť o
     výnimku okrem toho spĺňa aspoň jedno z príslušných kritérií uvedených v článku 5 ods. 1
     písm. a). Keďže v prípade predmetných použití v súčasnosti nie sú dostupné spoľahlivé
     alternatívy, ani nie je pravdepodobné, že sa takéto alternatívy v blízkej budúcnosti objavia na
     trhu, je udelenie výnimky na obdobie platnosti maximálne siedmich rokov odôvodnené.
     Keďže zatiaľ nie sú k dispozícii spoľahlivé náhrady, v súvislosti s týmto obdobím sa
     neočakávajú žiadne negatívne sociálno-ekonomické vplyvy v dôsledku nahradenia. Udelené
     obdobie platnosti výnimky by zároveň nemalo mať negatívny vplyv na inovácie.

     4
            Konzultačné obdobie: od 28. októbra do 22. decembra 2016.
     5
            https://publications.europa.eu/en/publication-detail/-/publication/e8c8a008-3e99-11e7-a08e-
            01aa75ed71a1
     6
            Zoznam požadovaných administratívnych opatrení sa nachádza na webovej stránke Komisie.
            V súvislosti s každým návrhom delegovaného aktu si aktuálnu fázu daného postupu možno overiť v
            medziinštitucionálnom            registri        delegovaných           aktov        na        stránke
            httpos://webgate.ec.europa.eu/regdel/#/home.
     7
            Kategórie uvedené v prílohe I k smernici 2011/65/EÚ sú konkrétne: 1. Veľké domáce spotrebiče; 2.
            Malé domáce spotrebiče; 3. IT a telekomunikačné zariadenia; 4. Spotrebná elektronika; 5. Osvetľovacie
            zariadenia; 6. Elektrické a elektronické náradie; 7. Hračky, zariadenia určené na športové a rekreačné
            účely; 8. Zdravotnícke pomôcky; 9. Monitorovacie a kontrolné prístroje vrátane priemyselných
            monitorovacích a kontrolných prístrojov; 10. Predajné automaty; 11. Iné EEZ, ktoré nepatria do žiadnej
            z vyššie uvedených kategórií.

SK                                                       2                                                           SK
 ---pagebreak---      3.      PRÁVNE PRVKY DELEGOVANÉHO AKTU
     V delegovanej smernici sa udeľuje výnimka z obmedzení podľa článku 4 ods. 1 v prípade
     používania kadmia na špecifické účely, ktorá sa má uviesť v prílohe IV k smernici
     2011/65/EÚ.
     Nástrojom je v zmysle smernice 2011/65/EÚ delegovaná smernica, ktorá spĺňa najmä
     príslušné požiadavky článku 5 ods. 1 písm. a) uvedenej smernice.
     Cieľom delegovanej smernice je prispieť k ochrane ľudského zdravia a životného prostredia a
     aproximovať ustanovenia na účely fungovania vnútorného trhu v oblasti elektrických a
     elektronických zariadení tým, že sa v súlade s ustanoveniami a podmienkami smernice
     RoHS 2 a v nej stanoveným postupom na prispôsobenie príloh III a IV vedeckému
     a technickému pokroku umožnia špecifické použitia látok, ktorých používanie je inak
     zakázané.
     V súlade so zásadou proporcionality toto opatrenie neprekračuje rámec nevyhnutný na
     dosiahnutie jeho cieľa.
     Návrh nemá žiadny vplyv na rozpočet EÚ.

SK                                               3                                                 SK
 ---pagebreak---                            DELEGOVANÁ SMERNICA KOMISIE (EÚ) …/…

                                                  z 17. 12. 2019,

      ktorou sa na účely prispôsobenia vedeckému a technickému pokroku mení príloha IV
     k smernici Európskeho parlamentu a Rady 2011/65/EÚ, pokiaľ ide o výnimku týkajúcu
       sa používania kadmia v určitých snímacích elektrónkach videokamier odolných voči
                                            žiareniu

                                            (Text s významom pre EHP)

     EURÓPSKA KOMISIA,
     so zreteľom na Zmluvu o fungovaní Európskej únie,
     so zreteľom na smernicu Európskeho parlamentu a Rady 2011/65/EÚ z 8. júna 2011 o
     obmedzení používania určitých nebezpečných látok v elektrických a elektronických
     zariadeniach8, a najmä na jej článok 5 ods. 1 písm. a),
     keďže:
     (1)      Podľa smernice 2011/65/EÚ sú členské štáty povinné zabezpečiť, aby elektrické
              a elektronické zariadenia uvádzané na trh neobsahovali nebezpečné látky uvedené
              v prílohe II k danej smernici. Toto obmedzenie sa nevzťahuje na určité vyňaté
              použitia, ktoré sa týkajú zdravotníckych pomôcok a monitorovacích a kontrolných
              prístrojov a ktoré sa uvádzajú v prílohe IV k uvedenej smernici.
     (2)      Kategórie elektrických a elektronických zariadení, na ktoré sa vzťahuje smernica
              2011/65/EÚ, sú uvedené v prílohe I k danej smernici.
     (3)      Kadmium je obmedzovanou látkou uvedenou v prílohe II k smernici 2011/65/EÚ.
     (4)      Komisii bola 3. decembra 2015 doručená žiadosť podaná v súlade s článkom 5 ods. 3
              smernice 2011/65/EÚ o výnimku, ktorá sa má uviesť v prílohe IV k uvedenej
              smernici, pokiaľ ide o používanie kadmia v určitých snímacích elektrónkach
              videokamier odolných voči žiareniu (ďalej len „požadovaná výnimka“).
     (5)      Súčasťou hodnotenia žiadosti bola v súlade s článkom 5 ods. 7 smernice 2011/65/EÚ
              konzultácia so zainteresovanými stranami.
     (6)      Kadmium v snímacích elektrónkach videokamier je nevyhnutné na dosiahnutie
              uspokojivej odolnosti voči žiareniu a optického výkonu videokamier používaných v
              prostrediach vystavených vysokej úrovni žiarenia, ako sú napríklad jadrové elektrárne
              a zariadenia na spracovanie odpadu z jadrového paliva.
     (7)      V súčasnosti nie sú na trhu dostupné žiadne alternatívy bez obsahu kadmia, ktoré by
              poskytli potrebnú kombináciu optického výkonu a dostatočnej odolnosti voči žiareniu.
     (8)      Vzhľadom na nedostatok náhrad je nahradenie alebo eliminácia kadmia v určitých
              snímacích elektrónkach videokamier z vedeckého a technického hľadiska
              neuskutočniteľné. Výnimka je v súlade s nariadením Európskeho parlamentu a Rady

     8
              Ú. v. EÚ L 174, 1.7.2011, s. 88.

SK                                                      4                                             SK
 ---pagebreak---             (ES) č. 1907/20069, a teda sa ňou neoslabuje ochrana životného prostredia a zdravia
            stanovená v uvedenom nariadení.
     (9)    Preto je vhodné udeliť požadovanú výnimku zaradením použití, na ktoré sa vzťahuje,
            do prílohy IV k smernici 2011/65/EÚ, pokiaľ ide o elektrické a elektronické zariadenia
            kategórie 9.
     (10)   Požadovaná výnimka by sa mala udeliť na obdobie 7 rokov od [dátum uverejnenia
            tejto smernice v Úradnom vestníku EÚ] v súlade s článkom 5 ods. 2 prvým
            pododsekom smernice 2011/65/EÚ. Vzhľadom na výsledky prebiehajúceho úsilia
            s cieľom nájsť spoľahlivú náhradu je nepravdepodobné, že by trvanie predmetnej
            výnimky malo negatívny vplyv na inovácie.
     (11)   Smernica 2011/65/EÚ by sa preto mala zodpovedajúcim spôsobom zmeniť,

     PRIJALA TÚTO SMERNICU:

                                                   Článok 1
     Príloha IV k smernici 2011/65/EÚ sa mení v súlade s prílohou k tejto smernici.

                                                   Článok 2
     1.      Členské štáty prijmú a uverejnia najneskôr do [posledného dňa 5. mesiaca od dátumu
             nadobudnutia účinnosti tejto smernice] zákony, iné právne predpisy a správne
             opatrenia potrebné na dosiahnutie súladu s touto smernicou. Komisii bezodkladne
             oznámia znenie uvedených ustanovení.
             Tieto ustanovenia uplatňujú od [posledného dňa 5. mesiaca od dátumu nadobudnutia
             účinnosti tejto smernice + 1 deň].
             Členské štáty uvedú priamo v prijatých opatreniach alebo pri ich úradnom uverejnení
             odkaz na túto smernicu. Podrobnosti o odkaze upravia členské štáty.
     2.      Členské štáty oznámia Komisii znenie hlavných ustanovení vnútroštátnych právnych
             predpisov, ktoré prijmú v oblasti pôsobnosti tejto smernice.

                                                   Článok 3
     Táto smernica nadobúda účinnosť dvadsiatym dňom po jej uverejnení v Úradnom vestníku
     Európskej únie.

     9
            Nariadenie Európskeho parlamentu a Rady (ES) č. 1907/2006 z 18. decembra 2006 o registrácii,
            hodnotení, autorizácii a obmedzovaní chemikálií (REACH) a o zriadení Európskej chemickej agentúry
            (Ú. v. EÚ L 396, 30.12.2006, s. 1).

SK                                                     5                                                        SK
 ---pagebreak---                                                 Článok 4
     Táto smernica je určená členským štátom.
     V Bruseli 17. 12. 2019

                                                 Za Komisiu
                                                 predsedníčka
                                                 Ursula von der LEYEN

SK                                                 6                    SK
 ---documentbreak---                             EURÓPSKA
                            KOMISIA

                                                   V Bruseli 17. 12. 2019
                                                   C(2019) 9071 final

                                                   ANNEX

                                        PRÍLOHA

                                             k

                               delegovanej smernici Komisie,

      ktorou sa na účely prispôsobenia vedeckému a technickému pokroku mení príloha IV
     k smernici Európskeho parlamentu a Rady 2011/65/EÚ, pokiaľ ide o výnimku týkajúcu
       sa používania kadmia v určitých snímacích elektrónkach videokamier odolných voči
                                            žiareniu

SK                                                                                        SK
 ---pagebreak---                                              PRÍLOHA
     Do prílohy IV k smernici 2011/65/EÚ sa vkladá tento záznam 44:

     „44.        Kadmium v snímacích elektrónkach videokamier odolných voči žiareniu
                 určených pre videokamery so stredovým rozlíšením vyšším ako 450 televíznych
                 riadkov, ktoré sa používajú v prostrediach vystavených ionizujúcemu žiareniu
                 presahujúcemu 100 Gy/h a s celkovou dávkou vyššou ako 100 kGy.

                 Týka sa kategórie 9. Platí do [posledného dňa 84. mesiaca po uverejnení tejto
                 smernice v Úradnom vestníku EÚ].“

SK                                                1                                              SK